Lav et referat af nedenstående tekst:

Tekst:
Når flyvevåbnets redningshelikoptere har en stille periode, bruges tiden ofte til at træne mandskabet ved øvelser. Fredag var en sådan øvelse i gang i samarbejde med en redningsbåd fra redningsstationen i Sæby. Flere af redningsstationens medarbejdere var hejst op i helikopteren, da der blev meldt alarm om en grundstødning ved indsejlingen til Asaa Havn. Det fortæller vagthavende officer ved forsvarets operationscenter, Michael Svendsen. Udramatisk grundstødning Grundstødningen var i sig selv udramatisk, og normalt en en opgave, der klares af en redningsbåd alene. Men da flere af redningsfolkene fra Sæby befandt sig i helikopteren, fulgte den med den korte vej til Asaa, hvorefter medarbejderne blev hejst ned på båden cirka 100 meter ud for havnen. - Jeg kan godt forstå, det måske har set noget dramatisk ud inde fra kajen, men det var det faktisk ikke, lyder fra fra den vagthavende officer. Selve redningsaktionen foregik uden problemer ved at sejlbåden blev trukket fri, hvorefter den kunne sejle videre for egen kraft.

Referat:
Midt under en øvelse fredag eftermiddag blev en redningshelikopter og en redningsbåd fra Sæby Redningsstation pludselig dirigeret om til undsætning af en grundstødt sejlbåd ved Asaa.